ട്രക്കും ബസും കൂട്ടിയിടിച്ച് കത്തിയമര്ന്നു 12 പേര് വെന്തുമരിച്ചു രാജസ്ഥാനില് ട്രക്കുമായി കൂട്ടിയിടിച്ച് ബസ് കത്തിയമര്ന്നു 12 പേര് വെന്തുമരിച്ചു.ബാര്മര് ജില്ലയിലെ ജോധ്പൂര് ദേശീയ പാതയിലാണ് സംഭവം. ഇവരില് പതിനൊന്ന് പേരെ അപകടസ്ഥലത്ത് തന്നെ മരിച്ച നിലയില് കണ്ടെത്തി.പരിക്കേറ്റവരെ ബലോത്രയിലെ നഹത ആശുപത്രിയില് പ്രവേശിപ്പിച്ചു.ഇതുവരെ പത്ത് പേരെ രക്ഷപ്പെടുത്തിയതായി ഇന്ത്യ ടുഡേ റിപ്പോര്ട്ട് ചെയ്തു. ബാര്മര്ജോധ്പൂര് ദേശീയ പാതയില് ഭണ്ഡിയവാസ് ഗ്രാമത്തിന് സമീപമാണ് അപകടമുണ്ടായത്.രാവിലെ 9:55 ന് ബലോത്രയില് നിന്ന് ബസ് പുറപ്പെട്ടു,.റോഡിന്റെ തെറ്റായ ഭാഗത്ത് നിന്ന് വന്ന ടാങ്കര് ബസുമായി കൂട്ടിയിടിച്ചാണ് അപകടമുണ്ടായതെന്ന് ഒരു യാത്രക്കാരന് പറഞ്ഞു. കൂട്ടിയിടിയെ തുടര്ന്ന് ബസ് കത്തിനശിച്ചു.അപകടം നടക്കുമ്ബോള് ബസില് 25 പേരായിരുന്നു യാത്ര ചെയ്തിരുന്നത്. അഗ്നിശമന സേനയും സ്ഥലത്തെത്തിയിട്ടുണ്ട്. അപകടത്തെ തുടര്ന്ന് ജില്ലാ ഭരണകൂടവും പോലീസും സ്ഥലത്തെത്തി. പച്പദ്ര എംഎല്എ മദന് പ്രജാപത്, സംസ്ഥാന പരിസ്ഥിതിവനം മന്ത്രി സുഖ്റാം ബിഷ്ണോയി എന്നിവരും അപകടസ്ഥലത്ത് ഉണ്ടായിരുന്നു. രക്ഷാപ്രവര്ത്തനങ്ങള് പുരോഗമിക്കുകയാണ്. അപകടത്തെത്തുടര്ന്ന് ദേശീയപാതയില് വന് ഗതാഗതക്കുരുക്കുണ്ടായി.10 പേരെ പുറത്തെടുത്തെങ്കിലും ബാക്കിയുള്ള യാത്രക്കാരെ കുറിച്ച് വിവരമൊന്നുമില്ലെന്ന് പോലീസ് പറഞ്ഞു.